Urmareste Modifică dimensiunea fontului: Play

Bucureşti, 19 feb /Agerpres/ - Ministrul Afacerilor Interne, Petre Tobă, a afirmat vineri că deficitul de personal al MAI este de 10.000 de cadre.



"10.000 de cadre reprezintă deficitul de personal pe întreg ministerul. Pentru Poliţia Română este de 5.000 şi este în creştere", a declarat Petre Tobă, la şedinţa de bilanţ pe 2015 al Inspectoratului General al Poliţiei Române.



El a menţionat că, în ultima perioadă, au fost înregistrate în jur de 650 de cereri de pensionare.



"De la 1 ianuarie până pe 10 februarie, conform prevederilor noii legi a pensiilor militare, la nivelul Direcţiei Generale de Management Resurse Umane a MAI au fost înregistrate în jur de 650 de cereri de pensionare, iar în total pierderile, repet, o lună şi zece zile, au fost la nivelul de 850 - pe toate armele", a precizat Tobă. (continuă) AGERPRES/ (A - autor: Iulia Carciog, editor: Andreea Rotaru)